OzLabs/hebrew-wiki-articles huggingface dataset:
כיסא צבעוני

מודעת פרסומת עתידנית לכיסא, [[1969]]
"כיסא צבעוני" (באנגלית: Tulip chair) הוא כינויו של כיסא שעוצב בשנת 1956 בידי אירו סארינן, אדריכל ומעצב פיני-אמריקאי עבור חברת "קנול" (Knoll) האמריקאית, שהחלה בייצורו בשנת 1957.

שמו של הכיסא, "כיסא צבעוני", נבע מדמיונו לפרח הצבעוני. סארינן עיצב את הכיסא, בגובה של 80 ס"מ וברוחב של 50 ס"מ, כחלק מסדרת ריהוט שלמה בעלת גוון עתידני, ברוח "עידן החלל" של שנות החמישים והשישים של המאה ה-20. הכיסא מעוצב ללא זוויות, בקווים נקיים ומעוגלים. המושב, העשוי פיברגלס לבן, נדמה כהמשך טבעי של הבסיס, אף שהוא עשוי מיציקת אלומיניום. סארינן עיצב וריאציה על הכיסא, בשם "כיסא כן" (Pedestal chair), הכוללת גם משענת לידיים. בראיון, אותו העניק ל"טיים מגזין" בשנת 1956, טען סארינן כי תכנן את סדרת הרהיטים כדי "לנקות את הבית האמריקאי מגיבוב הרגליים".

== קישורים חיצוניים ==

* [http://www.knoll.com/products/product.jsp?prod_id=562 כיסא צבעוני], באתר חברת קנול (באנגלית)
* [http://www.moma.org/collection/browse_results.php?object_id=2565 כיסא צבעוני] באתר המוזיאון לאמנות מודרנית, ניו יורק

צבעוני
קטגוריה:מוצרי עיצוב
קטגוריה:מבנים ואתרים שתכנן אירו סארינן
רובור סיינה

רובור סיינה (איטלקית: Società Sportiva Robur Siena; בעבר: קאלצ'ו סיינה) הוא מועדון כדורגל איטלקי מהעיר סיינה המשחק בליגה פרו. אצטדיונה הביתי הוא ארטמיו פרנקי המכיל כ-16 אלף מקומות.

== היסטוריה ==
המועדון נוסד ב-1 בדצמבר 1904. המועדון הצטרף מיד לסרייה א' שם החזיק מעמד יותר מ-30 שנה עד לעונת 1934/1935 בה ירד לסרייה ב' - הליגה השנייה באיטליה, אך לאחר עונה חזר למקומו הטבעי בליגה הראשונה. בעונת , לאחר כיותר מ-65 שנה, המועדון ירד בפעם השנייה בתולדותיו לליגה השנייה, אך כמו בפעם הקודמת חזר לליגה הראשונה לאחר עונה אחת. בסיום עונת 2009/2010 לאחר שלא עברה את הקו האדום, ירדה הקבוצה לליגת המשנה באיטליה. בסיום עונת 2010/2011 חזרה הקבוצה לליגה הראשונה באיטליה. בעונת 2011/2012 הקבוצה סיימה במקום 14 בליגה הראשונה. בסיום עונת 2012/2013 ירדה הקבוצה שוב לליגה האיטלקית השנייה. ב-15 ביולי 2014, הקבוצה פשטה את הרגל ושיחקה בעונת 2014/2015, בסרייה ד'. בסיומה של עונה זו, היא הוכתרה כאלופת הליגה, וקודמה לליגה פרו.

סיינה השתתפה פעמיים בגביע המחזיקות אך הודחה כבר בסיבוב הראשון, פעם אחת מול בורדו הצרפתית 2–4, ופעם אחת מול גטבורג השוודית 1–3.

==קישורים חיצוניים==

* 

קטגוריה:קבוצות כדורגל איטלקיות
קטגוריה:קבוצות כדורגל שהוקמו ב-1904
קטגוריה:סיינה: ספורט
סימטריה דו-צדדית

בביולוגיה, סימטריה דו-צדדית או סימטריה בי-לאטרלית היא מאפיין של יצורים רב-תאיים רבים, ובמיוחד של בעלי החיים. ליצור בעל תכונה זו יש סימטריה בין שני צידי גופו המחולקים על ידי המישור העובר בין קצהו הקדמי לקצהו האחורי (מראש עד זנב), וצד ימין ושמאל שלו כמעט זהים לחלוטין.

לרוב בעלי החיים יש סימטריה דו-צדדית, כולל בני אדם. מספר יוצאי דופן הם הספוגיים (ללא סימטריה), המדוזות והמסרקניות (סימטריה מעגלית), וקווצי העור (סימטריה מעגלית חלקית; כוכבי ים מפגינים סימטריה מחומשת). יוצאי דופן נוספים הם דגי משה רבנו, אצלם שתי העיניים נמצאות בצד אחד של גופם.

==קישורים חיצוניים==

* 

קטגוריה:אנטומיה
קטגוריה:סימטריה בביולוגיה
שפיפון הנגב

שפיפון הנגב (שם מדעי: Pseudocerastes fieldi) הוא מין של נחש ארסי המשתייך למשפחת הצפעיים, ונמנה בין תשעת הנחשים הארסיים בישראל. בעבר נחשב לתת-מין של שפיפון פרסי.

==תיאור==
הוא בעל ראש משולש, וצבעו הכללי צהוב, ועל גבו כתמים חומים בעלי הילות בהירות. קצה זנבו שחור. אורכו מטר, ומשקלו כ-500 גרם. מעל עיניו ישנן מעין זוג "קרניים", אשר בניגוד לפרטים המקרינים של עכן החרטומים, אצל השפיפון קרניים אלו עשויות מספר קשקשים, ולא קשקש אחד, בדומה לעכן, והן קצרות ועבות יותר.

==תפוצה==
שפיפון הנגב נפוץ בנגב, סיני, מצרים, ירדן, דרום-מערב עיראק, סוריה וערב הסעודית, בעיקר בחולות.

==התנהגות==
השפיפון שוכן בעיקר בשיחים באזורי חולות. הוא ניזון בעיקר מציפורים ומכרסמים שונים, פרטים צעירים ניזונים בעיקר מלטאות.

מין זה מטיל ביצים, הנקבה מטילה כ-20 ביצים, הבוקעות כעבור חודש לערך.

ההבדל בינו לבין השפיפון הפרסי הוא במספר קשקשיו הנמוך יותר ומארסו שמכיל בעיקר ארס עצבי וזאת בניגוד לארס השפיפון הפרסי הגורם לשטפי דם, בדומה לרוב הצפעיים. לא קיים נסיוב ידוע שמגן מפני הארס שלו.

== קריאה נוספת ==
* אביעד בר, גיא חיימוביץ ואמיר ארנון, זוחלים ודו-חיים בישראל - מדריך שדה, מהדורה שלישית 2022. , עמודים: 242-244

==קישורים חיצוניים==

== הערות שוליים ==

קטגוריה:בעלי חיים שתוארו ב-1930
קטגוריה:טקסונים שתוארו בידי קרל פטרסון שמידט
קטגוריה:צפעונים
קטגוריה:ארץ ישראל: נחשים ארסיים
קטגוריה:מצרים: זוחלים
נייטרון איטי

נֵיטְרוֹן אִיטִּי או נֵיטְרוֹן תֶּרְמִי הוא נייטרון הנע במהירות הדומה למהירות התנועה התרמית של האטומים בחומר הסובב אותו. כאשר נייטרון נפלט מגרעין של אטום מתבקע הוא נע במהירות גבוהה המגיעה לכמה אחוזים ממהירות האור. מהירות זו מקבילה לטמפרטורה של מיליוני מעלות. בכל פעם שנייטרון מתנגש באטום הוא מאט ולאחר סדרה ארוכה של התנגשויות כאלה הוא מגיע לשיווי משקל תרמודינמי עם החומר הסובב אותו והופך לנייטרון תרמי. בכל התנגשות כזו יש סיכוי לנייטרון להיבלע באטום. אם ההסתברות הזו גבוהה מדי אז הסבירות גבוהה שהוא ייבלע לפני שיספיק להפוך לנייטרון תרמי.

לנייטרון איטי יש סיכוי גדול יותר לגרום לביקוע של אטום בקיע כמו אורניום. מרבית הכורים הגרעיניים מכילים לצורך זה חומרים שמטרתם להאט את הנייטרונים. התכונות הרצויות של חומר להאטת נייטרונים הן משקל אטומי נמוך הגורם לכך שכל התנגשות תאט את הנייטרון ככל האפשר וכן הסתברות נמוכה לבליעת הנייטרון על ידי האטום. החומרים הנפוצים המשמשים לכך הם מימן (בדרך כלל בצורה של מים), מימן כבד (בצורה של מים כבדים), פחמן (בצורת גרפיט) או בריליום. חומר שהיה לו שימוש היסטורי כמאט נייטרונים הוא הפרפין, שנעשה בו שימוש זה בניסוייו המפורסמים לגילוי הנייטרון של הפיזיקאי ג'יימס צ'דוויק.

== ראו גם ==
*נייטרון מהיר

קטגוריה:נוקליאונים
קטגוריה:פיזיקה גרעינית
בית הכנסת העתיק במעוז חיים

בית הכנסת העתיק במעוז חיים הוא אתר ארכאולוגי הנמצא בסמוך לקיבוץ מעוז חיים שבעמק בית שאן, בו נחשף בית כנסת עתיק אשר נבנה וחרב שלוש פעמים, החל מהתקופה הרומית בארץ ישראל ועד לחורבנו במהלך הכיבוש הערבי של ארץ ישראל.

==גילוי האתר==
בראשית שנת 1974 גילה אבשלום יעקובי, חבר קיבוץ מעוז חיים, בגבעה שמדרום-מערב לקיבוץ, קטע פסיפס ועליו תיאור מנורת שבעת הקנים. היה זה עדות ליישוב יהודי לא-ידוע בבקעת בית שאן.

על הגבעה שעליה התגלו שרידי הפסיפס, היה בית קברות בדואי. הם נהגו לקרוא לה "אל-בלע" - על-שם עץ השיזף שגדל עליה. השם הוא גם שמו של ואדי, אשר אחד ממעיינותיו נובע למרגלות הגבעה.

נחמיה צורי, איש רשות העתיקות, סקר את הממצאים בגבעה ומצא כי בקברים שוקעו אבני-בניה, שברים של אבני-מזוזות ואף כלי שחיקה - מהתקופה ההלניסטית. ממצאים נוספים שנמצאו היו: סרקופג עם עיטורים מעגליים וריבועים, חוליות עמודים מאבן ומספר כותרות.

==בית הכנסת==
בנובמבר 1974 החלו חפירות מסודרות באתר על ידי ד"ר וסיליוס צפיריס, ובהן התגלו שלושה בתי-כנסת, זה על גב זה: 
* העליון, דמוי "בזיליקה" ומרוצף פסים עם דגמים גאומטריים. לנוכח ירושלים נמצאו במה וגומחה בקיר ששימשה כארון קודש. נחשפה גם גניזה ובה נרות זכוכית ומטבעות מסוף המאה ה-6 והמאה ה-7, וכן 50 מטבעות בשקית בד. בית הכנסת חרב בעת הכיבוש הערבי של ארץ-ישראל.
* האמצעי, ללא גומחה בקיר לארון הקודש. נתגלתה בו רצפת פסיפס יפה, המורכבת משלושה שטיחים ועליהם נראית מנורה, אשכולות ענבים וכנראה אתרוג. ייתכן שאף הוא זמנו תחילת המאה ה-7. על רצפה זו הונחה אדמת חמרה ונבנה בית הכנסת העליון.
* התחתון, כלל גם גג רעפים חומים אדומים, אשר עליו הוקם בית הכנסת האמצעי. בסיסו היו מרצפות אבן גדולות. ממדיו היו קטנים יותר. הוא נבנה בתקופה הרומית בארץ ישראל.

צבי אילן, המתאר ממצאים אלה בספרו, מציין כי בית הכנסת במעוז חיים הוא "המקום היחיד בארץ, שאפשר לעקוב בו אחרי התפתחות בתי הכנסת לאורך תקופה כה ארוכה". בחפירות נמצאו חלקי סורגי במה: על אחד יש שברים של ציורי מנורה ועל השני האותיות העבריות "למ"

==זיהוי המקום==
נוסע נוצרי מהמאה ה-6 זיהה בסביבה יישוב בשם "באלה". בכתובת רחוב שנחשפה בתל רחוב רשומים שמות יישובים יהודיים בעמק בית שאן. אחד המקומות הנזכרים בכתובת ומתאימים למיקום בית הכנסת נקרא "דזבלייה" בצורת "פילי דזבלייה" (שער דזבלייה). צבי אילן משער שהכוונה היא למקום זה.

יוסף בן מתתיהו מספר על מפקד בני-ישראל על ידי שאול המלך בעיר בזק. הוא גורס כי המקום בו הוא פקד את בני-ישראל היה ב"באלה".

==לקריאה נוספת==
* צבי אילן, 78 טיולים במרחבי ישראל, עם עובד - תל אביב, תשל"ז.

==קישורים חיצוניים==

*

==הערות שוליים==

מעוז חיים
קטגוריה:בקעת הירדן: אתרים ארכאולוגיים
קטגוריה:מעוז חיים
תאוריית המשאב הקוגניטיבי

תיאורית המשאב הקוגניטיבי (באנגלית: Cognitive Resource Theory) היא תיאורית מנהיגות מתחום פסיכולוגיה תעשייתית וארגונית אשר פותחה על ידי פרד פידלר וג'ו גרסיה ב- 1987 כעיבוד מחודש של מודל התלות של פידלר. התאוריה מתמקדת בהשפעתם של האינטליגנציה והניסיון של המנהיג על תגובותיו/ה במצבי דחק.
בלב התאוריה מצויה התפיסה שדחק הוא אויבו של ההיגיון והוא פוגע ביכולתו של המנהיג לחשוב בצורה לוגית ואנליטית. אולם, אינטליגנציה וניסיון של מנהיג יכולים למתן את השפעת הדחק על פעולותיו: האינטליגנציה היא גורם מרכזי במצבים של דחק מתון בעוד הניסיון משמעותי יותר במצבי דחק גבוה.

== ניבוייה של תיאורית המשאב הקוגניטיבי ==
*יכולתו הקוגניטיבית של המנהיג תורמת לביצועי הצוות רק כאשר גישתו של המנהיג היא גישה מנחה. 
כאשר המנהיג טוב יותר בתכנון ובקבלת החלטות מאשר צוותו, עליו להנחות את הכפופים לו כיצד לפעול על מנת שתוכניות והחלטות יצאו אל הפועל. כאשר המנהיג איננו טוב יותר מצוותו, עדיפה גישה לא מנחה, למשל בדרך של דיון פתוח בו נבחנים רעיונות הצוות והתוכנית הטובה ביותר מזוהה ומיושמת.
*מצב של דחק משפיע על מערכת היחסים שבין אינטליגנציה ואיכות ההחלטות. 
במצב שאיננו לחוץ, היכולת האינטלקטואלית פעילה במלואה ותרומתה מיטבית. אולם, במצב לחוץ מאוד, אינטליגנציה טבעית לא רק שאינה תורמת אלא עלולה להשפיע בצורה שלילית. ייתכן כי אחת הסיבות לכך היא שאדם אינטליגנטי נוטה לחפש פתרונות הגיוניים שלאו דווקא זמינים במצב דחק. במצבים מסוג זה, מנהיג שאיננו מנוסה בהחלטות של "תחושת בטן" ייאלץ לסמוך על גישה זו, שאיננה מוכרת לו. אפשרות אחרת היא שהמנהיג מתכנס בתוך עצמו על מנת להרהר בבעיה ומשאיר את הצוות ללא הנחיה.
*במצב של דחק, ניסיון קשור בצורה חיובית לאיכות החלטות. 
כאשר נמצאים בסיטואציה לחוצה והיכולת האינטלקטואלית נפגמת, ניסיון במצב זהה או דומה מאפשר למנהיג להגיב בצורה נאותה ללא הצורך בחשיבה מרובה. ניסיון של קבלת החלטות במצבי דחק יתרום להחלטה איכותית יותר מאשר הסתמכות על ההגיון בלבד.
*כאשר מדובר במטלות פשוטות, ניסיונו ויכולתו האינטלקטואלית של המנהיג חסרי חשיבות. 
כשהכפיפים מקבלים משימות אשר אינן דורשות הנחיה או תמיכה, אין זה חשוב עד כמה המנהיג טוב בקבלת החלטות מכיוון שההחלטות קלות גם עבור הכפיפים ואינן דורשות כל תמיכה נוספת.

== ביבליוגרפיה ==
<div style="direction: ltr;">
*Stephen P. Robbins. (2001). Organizational Behavior p. 321-322. Prentice Hall, 9th edition. 

*Fiedler, F.E. & Gibson, F.W. (2001). Determinants of Effective Utilization of Leader Abilities. au.af.mil. 

*Fiedler, F.E. (1986). The contribution of cognitive resources ot leadership performance. In L. Berkowitz (ed), Advances in experimental social psychology. NY: Academic Press 

*Fiedler, F.E. and Garcia, J.E. (1987). New approaches to leadership: Cognitive resources and organizational performance. NY: Wiley
</div>

קטגוריה:מדעים קוגניטיביים
קטגוריה:מנהיגות
פרגה ערבית

פרגה ערבית (שם מדעי: Glaucium arabicum) הוא צמח רב-שנתי, לא נפוץ, בן משפחת הפרגיים.
גבעוליו מסתעפים ועליו ירוקים אפרפרים.

קוטר הפרחים עד 2.5 ס"מ והם בעלי ארבעה עלי כותרת שצבעם נוטה לרוב לאדום בחלקם התחתון ולכתום בחלקם העליון. 

זמן פריחתו בין מרץ לראשית מאי. 

בארץ הוא צומח בעיקר בהרים הגבוהים סביב מכתש רמון.

== קישורים חיצוניים ==

קטגוריה:פרגיים
קטגוריה:ארץ ישראל: פרגיים
קטגוריה:צמחי בר בסכנת הכחדה בישראל
קטגוריה:פרחים אדומים בארץ ישראל
ססקיה ואן אוילנבורך

ססקיה ואן אוילנבורך, דיוקן מאת רמברנדט
[[מוזיאון בית רמברנדט ביודנבריסטראט]]
ססקיה ואן אוילנבורך (בהולנדית: Saskia van Uylenburgh; 2 באוגוסט 1612 – 14 ביוני 1642) הייתה אשתו של הצייר ההולנדי רמברנדט ואן ריין ומודל לכמה מציוריו ורישומיו.

==קורות חיים==
ססקיה ואן אוילנבורך נולדה בלייוורדן כבת הזקונים מתוך שמונה ילדיו של רומברטוס ואן אוילנבורך (Rombertus van Uylenburgh), עורך דין מצליח, ראש עירייה ואחד ממייסדי אוניברסיטת פרנקר (Franeker). בגיל שבע מתה אמה, שָאוּקְיה אוזינגה (Sjoukje Ozinga), ובגיל 12 התייתמה ססקיה גם מאביה.

ססקיה עברה להתגורר בחבל הט בילט (Het Bildt) אצל אחותה היסקיה (Hiskje) ובעלה, חרארד ואן לו (Gerard van Loo). שם גם התגוררה אחות נוספת של ססקיה, אנצ'ה (Antje), שהייתה נשואה לפרופסור יוהנס מקוביוס , מהגר מפולין (שמו המקורי יאן מקוביץ) שהיה מרצה לתאולוגיה באוניברסיטת פרנקר. אנצ'ה מתה בגיל צעיר וססקיה עזרה לגיסה.

ססקיה פגשה את רמברנדט דרך בן דודה, הנדריק ואן אוילנבורך (Hendrick van Uylenburgh), צייר וסוחר אמנות. משפחתו היגרה לקרקוב בפולין כשהיה ילד והוא חזר להולנד ב-1625 והתיישב באמסטרדם. מ-1631 ואילך יצר רמברנדט ציורים עבור לקוחותיו של אוילנבורך שרובם היו תושבי אמסטרדם או מנוניטים. במשך ארבע שנים לימד רמברנדט ציור לתלמידים באקדמיה שהקים בביתו של אוילנברוך, הבולטים בהם היו חוברט פלינק (Govert Flinck), חרברנדט ואן דן אקהאוט (Gerbrandt van den Eeckhout) ופרדיננד בול (Ferdinand Bol).

הזוג נישא ב-22 ביוני 1634 בעיירה סינט-אנה-פרוכי שבחבל הט בילט. רמברנדט זכה בעזרת אמנותו להצלחה כלכלית וב-1639 הוא וססקיה עברו להתגורר בבית מפואר ברחוב יודנבריסטראט (Jodenbreestraat - רחוב היהודים הרחב) באמסטרדם. בית זה היה קרוב לגלריה של בן דודה של ססקיה ברובע היהודי של אמסטרדם וכיום הוא מוזיאון בית רמברנדט. שלושה מארבעת ילדיהם מתו סמוך מאוד ללידה. ב-22 בספטמבר 1641 הם הטבילו את בנם היחיד ששרד, טיטוס ואן ריין, על שמה של אחותה של ססקיה, טיצ'ה (Tietje) ואן אוילנבורך. ססקיה מתה שנה אחר כך, כתוצאה ממחלת השחפת, ונקברה בכנסיית "אָאוּדֶה קֶרְק" (Oude Kerk – הכנסייה הישנה) באמסטרדם.

==לאחר מותה==
בשלב מסוים נתן רמברנדט במתנה את התכשיטים והטבעות שהיו שייכים לססקיה למי שהייתה המינקת של בנם טיטוס, חירטיה דירקס, מחווה שמשפחת אוילנבורך ראתה בעין רעה. כמה שנים אחר-כך ציפתה חירטיה כי רמברנדט ישא אותה לאישה, אך ככל הנראה זה לא קרה מאחר שצעד זה היה גורם לרמברנדט לאבד את הירושה של ססקיה.

בנו של רמברנדט, טיטוס ואן ריין, וחברתו לחיים של אביו, סוכנת הבית שלהם לשעבר, הנדריקיה סטופלס (Hendrickje Stoffels) היו המעסיקים של רמברנדט בשנותיו האחרונות. פתרון מתוחכם, משום שבדרך זו הוא יכול היה לצייר ציורים נוספים מבלי שנושיו הטרידו אותו. רמברנדט מכר את קברה של ססקיה ב-27 באוקטובר 1662 על מנת לממן את קבורתה של הנדריקיה.

האסטרואיד שהתגלה על ידי מקס וולף, נקרא על שמה.

==ראו גם==
* מוזיאון בית רמברנדט

==לקריאה נוספת==
<div style="direction: ltr;">
*Graaff, A. & M. Roscam Abbing (2006) Rembrandt voor Dummies. Addison Wesley.
</div>

==קישורים חיצוניים==

* 

==הערות שוליים==

קטגוריה:אמנים שעל שמם כוכב לכת מינורי
קטגוריה:רמברנדט
קטגוריה:מודלים
קטגוריה:נשים הולנדיות
קטגוריה:ילידות 1612
קטגוריה:נפטרות משחפת
קטגוריה:הולנדים שנולדו ב-1612
קטגוריה:נפטרים ב-1642
רמי רחמימוב

רמי רחמימוב (17 במאי 1937 – 15 במרץ 2008) היה רופא, חוקר מערכת העצבים, פרופסור לפיזיולוגיה, והמדען הראשי של משרד הבריאות. חתן פרס ישראל לחקר מדעי הרפואה לשנת תשנ"ח (1998).

==ביוגרפיה==
רחמימוב נולד בעיר סופיה שבבולגריה. עלה לישראל בשנת 1949 ולמד בגימנסיה הרצליה בתל אביב.

בשנת 1963 סיים לימודי רפואה באוניברסיטה העברית. בשנים 1965–1967 עשה פוסט-דוקטורט בלונדון אצל הפיזיולוג זוכה פרס נובל ברנרד כץ. בשנת 1971 הועלה לדרגת פרופסור חבר בפקולטה לרפואה של האוניברסיטה העברית והדסה, ובשנת 1975 מונה לפרופסור מן המניין. בשנים 1981–1985 כיהן כדיקן הפקולטה. הוא זכה באופן קבוע מדי שנה בתואר המרצה המצטיין. לאחר מותו, קרא בית הספר לרפואה את פרס המרצה המצטיין בשלב הפרה-קליני על-שמו של רחמימוב.

במסגרת התמחותו בחקר המוח היה רחמימוב מחלוצי מדעני הנוירוביולוגיה ועבודתו ביססה את תחום הנוירוביולוגיה המודרנית בישראל. בין תפקידיו האקדמיים, למד וחקר במוסדות שונים בישראל ובעולם: האוניברסיטה העברית, הטכניון, אוניברסיטת לונדון, אוניברסיטת הרווארד, אוניברסיטת סטנפורד ומכון מקס פלאנק. מחקריו עסקו בתקשורת במערכת העצבים, וביססו את היחס הכמותי בין יון הסידן ושחרור הנוירוטרנסמיטר. בהמשך עסק בחקר תכונותיהן של תעלות יונים במערכת העצבים. לאורך השנים פרסם עשרות מאמרים בעיתונות הרפואית והמדעית . עבודתו המדעית זכתה להוקרה עם קבלתו את פרס ישראל לחקר הרפואה בשנת 1998.

משנת 1992 עמד בראש מרכז מינרווה של האוניברסיטה העברית והטכניון לביופיזיקה של התא.

===פעילות ציבורית===
רחמימוב עסק בפעילות ציבורית נרחבת עוד כסטודנט ובמשך כל חייו. בין תפקידיו: יו"ר אגודת הסטודנטים לרפואה בישראל, יו"ר ועדת הביקורת של הסתדרות הסטודנטים, יו"ר וחבר ועדות בדיקה של המועצה להשכלה גבוהה ויו"ר האגודה הישראלית לביולוגיה ניסויית (אילנית). בשנת 1989 מונה רחמימוב לראשות ועדה שבדקה את המחקר הרפואי בישראל.

רחמימוב היה יו"ר ראשון של המועצה לניסויים בבעלי חיים (1995–1999), יו"ר ועדת מקצוע הביולוגיה במשרד החינוך (משנת 1999), חבר הוועדה המדעית המייעצת וחבר הנאמנים של המכון הלאומי לפסיכוביולוגיה בישראל, חבר הוועדה של המרכז למחקר רפואי באוניברסיטת תל אביב, יו"ר ועדת פרס אלקלס למחקר רפואי מטעם קרן קיימת לישראל, יו"ר חבר הנגידים של הקרן הדו-לאומית ארצות הברית-ישראל (2006–2007), ואחרים. משנת 2001 ועד לפטירתו שימש כמדען הראשי של משרד הבריאות.

רחמימוב היה נשוי לפרופסור לביוכימיה חנה רחמימוב והוא אביהם של נמרוד רחמימוב, רופא אורתופד, איריס רחמימוב, פרופ' להיסטוריה, ותמר רחמימוב-הוניג, דיפלומטית ומומחית במשפט בין לאומי. אחיו של רחמימוב הוא האדריכל אריה רחמימוב.

==לקריאה נוספת==
*

==קישורים חיצוניים==
* 

==הערות שוליים==
<div style="direction: ltr;">

</div>

קטגוריה:מדענים ישראלים
קטגוריה:ביופיזיקאים ישראלים
קטגוריה:מדעני מוח ישראלים
קטגוריה:ישראלים ילידי בולגריה
קטגוריה:בוגרי גימנסיה הרצליה
קטגוריה:בעלי תואר דוקטור לרפואה מהאוניברסיטה העברית בירושלים
קטגוריה:זוכי פרס ישראל לרפואה
קטגוריה:זוכי פרס ישראל לשנת 1998
קטגוריה:סגל האוניברסיטה העברית בירושלים: רפואה
קטגוריה:מדענים ראשיים במשרד הבריאות
קטגוריה:יהודים הקבורים בהר המנוחות
קטגוריה:ישראלים שנולדו ב-1937
קטגוריה:ישראלים שנפטרו ב-2008
קים פיק

קים פיק (באנגלית: Kim Peek; 11 בנובמבר 1951 - 19 בדצמבר 2009) היה אמריקני שנחשב שוטה-עילוי בעל זיכרון חזותי, שהצטיין במיוחד בזכירת תאריכים היסטוריים וידע כללי רחב מאוד. בתחילה שיערו כי הוא לוקה באוטיזם, אך ב-2008 נמצא כי סבל כנראה ממחלה נדירה בשם תסמונת FG בה אין הפרדה בין חלקו השמאלי והימני של המוח והוא פועל כאחודה אחת, עקב פגיעה בקורפוס קלוסום. בהשראת חייו צולם הסרט "איש הגשם".

==ביוגרפיה==
קים פיק נולד בסולט לייק סיטי שביוטה עם מקרוצפליה (ראש גדול מעבר לנורמה). אביו, פראן פיק, ליווה אותו מלידתו, וגם לאחר שאובחן כאוטיסט המשיך קים לחיות עם אביו.

ב-1984 פגש התסריטאי בארי מורו את קים פיק והחליט בהשראת דמותו לכתוב תסריט. מורו שיתף בתסריט את דסטין הופמן, שלמד לגלם את הדמות בתסריט המבוססת על פיק. כביטוי להערצה כלפיו, אמר הופמן לפיק "I may be the star, but you are the heavens" ("אני אולי הכוכב (בסרט) אבל אתה השמיים"). התסריט יצא לפועל בסרט "איש הגשם", שיצא לאקרנים בשנת 1988. על חייו ודמותו של פיק נעשה לאחר מכן, ב-26 בנובמבר 2006, הסרט הדוקומנטרי "איש הגשם האמיתי".קים פיקבמחקר שנעשה ב-2008 נמצא כי קים פיק לא סבל כנראה מאוטיזם, אלא ממחלה גנטית נדירה בשם תסמונת FG הקשורה לכרומוזום X, ויוצרת עיכוב התפתחותי ובעיות גופניות שמתבטאות במקרוצפליה, טונוס שרירים נמוך, פיגור שכלי, הפרעת קשב, ריכוז והיפראקטיביות, תווי פנים ייחודיים ועוד.

פיק נפטר ב-2009, בגיל 58, לאחר התקף לב.

==יכולותיו של קים פיק==
בין יכולותיו של פיק ניתן למנות זיכרון כל דף ספר שקרא לאחר קריאה אחת בלבד, ואף הקריאה עצמה התבצעה על שני העמודים בו זמנית. במספר מקרים נעזרו ביכולותיו של פיק בעבודה עם חולי מחלת אלצהיימר מבוגרים - בזכות ידיעת ההיסטוריה המקיפה שלו הוא עזר לחולים לשחזר את ילדותם באמצעות ידיעותיו לגבי השנה בה נולדו וחישוביו לגבי המדינות בהם שהו בזמנים שונים.קים פיק עם אביופיק היה גם עורך הרצאות בהם היה מסביר על מחלתו ומדגים את יכולתו הפנומנלית.

עם זאת, פיק סבל מקשיים בתפקוד היומיומי, למשל לא היה מסוגל להתגלח לבד, הוא הבין מטפורות באופן מילולי ולא הבין מושגים מופשטים מדי, הוא זיהה יצירות מוזיקה קלאסיות רבות אך התקשה לנגן אותן.

בסרט "המוח הגדול" שנעשה על הגאון האוטיסט דניאל טאמט, אמר פיק לדניאל "יום אחד תהיה גדול כמוני".

==קישורים חיצוניים==

* [https://web.archive.org/web/20071025022828/http://video.google.com/videoplay?docid=-6767261625889336539 הסרט "איש הגשם האמיתי"], הפקת דיסקברי, 2006
* [https://web.archive.org/web/20070309204445/http://www.mymultiplesclerosis.co.uk/misc/kimpeek.html קים פיק - גאון אוטיסט, איש הגשם האורגינלי] 
* 
* [http://www.guardian.co.uk/world/2009/dec/22/kim-peek-rain-man-dies כתבה על מותו של קים פיק], באתר הגרדיאן 
* 

==הערות שוליים==

קטגוריה:אוטיסטים אמריקאים
קטגוריה:אמריקאים שנולדו ב-1951
קטגוריה:אמריקאים שנפטרו ב-2009
ראשית הגז

ראשית הגז היא מצוות עשה מהתורה לתת לכהן את ראשית הצמר מגז הצאן. ראשית הגז היא אחת ממתנות כהונה שהטילה התורה על עם ישראל לתרום לכוהנים, והיא נמנית עם עשר המתנות שנותנים בחוץ לארץ, ובזמן שאין בית המקדש קיים.

מתנת הגז שהכהן מקבל היא חולין לכל דבר ואין בה קדושה. על פי עיקרון זה פסק הרמב"ם שאפשר לתת ראשית הגז אף לבת כהן ואפילו כאשר היא נשואה לישראל.

==מקור המצווה==
מקור המצווה ב:

==טעמי המצווה==
הרמב"ם מסביר שמטרת המצווה היא לספק לכוהנים צמר כדי שיהיה להם מה ללבוש, שכן הלבוש הוא חלק מהצרכים החיוניים לכהן, ולא די לו בתרומה שמספקת לו את המזון.

==פרטי המצווה==
===הגדרת הצאן===
אף שבתורה נאמר 'צאנך' סתם, אין מצוות ראשית הגז נוהגת אלא בכבשים דווקא, ולא בעיזים, ונוהגת בין בזכרים ובין בנקבות. וכמו כן מין כבשים שצמרם קשה ואינו ראוי ללבישה - פטורים מראשית הגז.

====כמות הצאן====
בהלכה מוסכם שראשית הגז "אינו נוהג אלא במרובה", יש אומרים שצריך חמישה כבשים לכל הפחות, יש אומרים ארבעה ויש אומרים שניים. הדיון נסוב אודות המילה "צאן" שמתפרשת כריבוי של כבשים. בית שמאי מוכיחים מהכתוב "יחיה איש עגלת בקר ושתי צאן" ב שאפילו שני כבשים מכונים "צאן". ואילו דעת בית הלל שרק חמישה כבשים נחשבים ל"צאן" ומוכיחים את דעתם מהפסוק "חמש צאן עשויות" ב. בתלמוד הבבלי מובאת דעת רבי יוסי שארבעה כבשים הם השיעור המינימלי ומוכיחה מהפסוק "וארבע צאן תחת השה" ב.

להלכה הוכרע שצריך חמישה כבשים לכל הפחות כדי להתחייב בראשית הגז, ונוסף תנאי שרק אם מכל החמישה נגזז משקל שישים סלעים לפחות, ומשקל גיזת כל כבש אינו פחות משנים עשר סלעים. אין לפצל את הגיזה כדי לתת אותה לכמה כוהנים, אלא אם כן יש מספיק גז, כדי שכל כהן יקבל כמות שתעמוד לכל הפחות על משקל של חמישה סלעים צמר לאחר ליבון הצמר. חמישה סלעים הוא שיעור שאפשר לעשות ממנו בגד קטן.

===הגדרת ראשית===
מהתורה אין שיעור מוגדר כמה צמר נחשב ל"ראשית", ואפשר לתת לכהן אפילו "כל שהוא". אך חכמים קבעו שיש לתת אחד משישים כתרומה.

"ראשית הגז מצוותה בתחילה", אם נתן בין בתחילה בין באמצע ובין בסוף יצא". לעומת זאת, בהלכות תרומה לא הוסק מהלשון "ראשית דגנך" ש"מצוותה בתחילה".

===קיום המצווה מחוץ לארץ===
לפי המשנה, החיוב לתת ראשית הגז נוהג בין בארץ ישראל ובין בחוצה לארץ. בתלמוד הבבלי נאמר, שלא נהגו לתת ראשית הגז בבבל, כי סמכו על דעת התנא רבי אלעאי שדימה את ראשית הגז לראשית הדגן הסמוכה לו בפסוק, והיא (מצוות תרומה) מהמצוות התלויות בארץ (באדמה) שאינן נוהגות אלא בארץ ישראל.

הרמב"ם פוסק על סמך זה שהמצווה נוהגת רק בארץ ישראל. לעומת זאת, לדעת רבי יעקב בעל הטורים נאמר כי מדאורייתא המצווה נוהגת גם בחוץ לארץ, אלא שלא נהגו כך.

==ראו גם==
* מתנות כהונה

==קישורים חיצוניים==
* 
* 
* 
* 
* הרב אליעזר מלמד [https://ph.yhb.org.il/17-19-10/ הלכות ראשית הגז] באתר פניני הלכה.
* 

==הערות שוליים==

קטגוריה:מתנות כהונה
קטגוריה:מצוות הנוהגות בזמן הזה
קטגוריה:פרשת שופטים
קטגוריה:בכורה
קטגוריה:מסכת חולין
מסנן (אלקטרוניקה)

מסנן (פילטר) הוא מרכיב במערכות אלקטרוניות שונות שמסנן אותות לא רצויים לטובת המשך עיבוד האות. מסננים קיימים כיום בכל התקן אלקטרוני והם אבני בניין במקלטים, משדרים, מערכות שמע ווידאו, מערכות תקשורת נתונים, מחשבים ועוד.
קיימים מסננים אנלוגיים הממומשים בעזרת רכיבים פאסיביים כגון קבלים וסלילים, ואקטיביים עם מגברי שרת; ומסננים דיגיטליים הממומשים בדרך כלל בקושחת מעבדי DSP. בתחום עיבוד אותות אופטיים קיימים גם מסננים אופטיים.
מסנן חוסם תדר אידיאלי במרחב התדר

==היסטוריה==
המסננים הראשונים הם מסננים פאסיביים אנלוגיים ליניאריים הבנויים מנגדים קבלים וסלילים וידועים כמעגלי RC, RL ו־RLC בעלי קוטב פשוט יחיד. מאוחר יותר פותחו מסננים מעורבים עם מגברי שפופרות.
מסנן מעביר נמוכים פשוט עם קבל ונגד

==סוגי מסננים פשוטים==
===BPF===
אופיין של מסנן BPF טיפוסי
מסנן מעביר פס (band-pass filter) – תפקידו להעביר רק רוחב סרט מסוים, ומסנן את כל שאר התחומים. בדרך כלל ממומש במקלטים או מגברים.

===LPF===
מסנן מעביר תדרים נמוכים (low-pass filter) – מעביר רק אותות עד תדר מסוים. כל תדר גבוה יותר מסונן. משמש לסינון רעשים מאותות שמע.

===HPF===
מסנן מעביר תדרים גבוהים (high-pass filter) – תפקידו להעביר אותות שהתדר שלהם גבוה מתדר מסוים. כל תדר נמוך יותר מסונן.

===BSF===
מסנן חוסם פס (band-stop filter) - תפקידו לחסום תחום-תדר מסוים ואת השאר להעביר (נקרא גם Notch). בדרך כלל משמש במקומות שבהם תדר מסוים מפריע לקליטה.

===סוגים נוספים===
קיימים מספר סוגי מימוש של מסננים, בין היתר מסנן מוטות ומסנן גל אקוסטי משטחי (SAW filter - Surface Acoustic Wave).

באלקטרוניקה קיים רכיב הנקרא DC block שהוא בעצם קבל (HPF) ותפקידו למנוע כניסת זרם DC למעגל.
במקביל אליו קיים רכיב הנקרא RF choke שהוא בעצם סליל (LPF) ותפקידו למנוע כניסת זרם AC למעגל.

==תכונות של מסננים==
* תחום התדר ותדר תהודה
* מקדם איכות (Q) ורוחב הסרט של המסנן
* הפסד שילוב (Insertion Loss) – ניחות המעבר של האותות דרכו
* תדר הברך – התדר שבו הסינון או ההעברה יורדים במחצית ההספק (3dB).

==שיטות מימוש למסננים==
* מסנן L
* מסנן T
* מסנן π

==מסננים לפי תגובת הלם==
* מסנן FIR – מסננים בעלי תגובת הלם סופית בזמן
* מסנן IIR – מסננים ספרתיים בעלי תגובת הלם אינסופית בזמן

==מסננים ספרתיים==

עיבוד אותות ספרתי מאפשר יישום זול של מבחר רחב של מסננים. האותות נדגמים על ידי ממיר אנלוגי לדיגיטלי לזרם של מספרים. תוכנית מחשב הרצה במעבד או DSP מממשת את המסנן והתוצאה מומרצת חזרה על ידי ממיר דיגיטלי לאנלוגי.

מרכז

==ראו גם==
* תדר
* מעגל אלקטרוני, מעגל אלקטרוני אנלוגי, מעגל אלקטרוני דיגיטלי
* מעגל RC, מעגל RLC, מעגל תהודה
* מסנני צ'בישב
* מסנן Raised cosine
* מסנן ספרתי

==קישורים חיצוניים==

* 

קטגוריה:מעגלים חשמליים
קטגוריה:עיבוד אותות
שמונה צדדים לאמת

שמונה צדדים לאמת (באנגלית: Vantage Point) הוא סרט פעולה ומותחן שיצא לאקרנים ב-22 בפברואר 2008. את הסרט ביים פיט טראוויס, ומככבים בו דניס קווייד, מתיו פוקס, פורסט ויטאקר, סיגורני ויבר, ויליאם הרט ואיילת זורר. רוב הצילומים היו במקסיקו, ומיעוטו בסלמנקה - העיר בה מתרחשת העלילה.

==מבנה הסרט והעלילה==
הסרט בנוי באופן שמציג את אותן 23 דקות בזו אחר זו משמונה זוויות ראייה של דמויות שונות שהיו מעורבות כל אחת בדרכה באירוע, כל זווית ראייה חושפת חלק נוסף מהתמונה המלאה, צד נוסף של האמת. מבקר הקולנוע יאיר רוה סבור כי תרגום שם הסרט בעברית - "שמונה צדדים לאמת" אינו נאמן לתסריט, שכן בסרט מופיעות תשע דמויות מרכזיות וחמישה או שישה כיווני עלילה.

העלילה מתרחשת בעיר סלמנקה שבספרד. נשיא ארצות הברית הנרי אשטון (ויליאם הרט) עורך ועידת פסגה נגד הטרור, ובמהלך הנאום המרכזי שלו בכיכר בעיר יורים בנואם, שמתברר מאוחר יותר ככפיל של הנשיא האמיתי. כמה דקות מאוחר יותר מתפוצצת פצצה תחת בימת הנואמים, וכן חודר מתנקש למלון בו הנשיא האמיתי שוכן, יורה בפמלייתו וחוטף את הנשיא עצמו. הנשיא נלקח באמבולנס לעבר יעד בלתי נודע, ותוך כדי הנסיעה מנהל מערך האבטחה שלו, בארנס, מצליח למצוא אותו ומציל את חייו.

===שמונת הצדדים של האמת===
* תומאס בארנס (דניס קווייד) - מנהל מערך האבטחה של הנשיא, שלאחר הפיצוץ בוחן את מצלמות ערוץ הטלוויזיה, ומגלה את בגידתו של טיילור, רודף אחריו והורג אותו. לבסוף מצליח בארנס ליירט את האמבולנס בתוכו מוחזק הנשיא, לירות למוות בחוטפו ולהצילו.
* קנט טיילור (מתיו פוקס) - מאבטח במעגל האבטחה הראשון של הנשיא שמתברר כבוגד וחובר לחוטפים, אך בראנס מגלה אותו, רודף אחריו, ולבסוף הוא נורה למוות בידי של בארנס.
* הווארד לוּיס (פורסט ויטאקר) - תייר מזדמן שמצלם בעת אירוע ההתנקשות, ומעורב מאוחר יותר, באקראי, במרדף אחר החוטפים.
* רקס ברוקס (סיגורני ויבר) - עורכת חדשות השטח שצופה בהתנקשות דרך מצלמות הערוץ שלה, ולאחר מכן, באמצעות הצילומים, מסייעת לבראנס לשחזר את ההתרחשויות.
* נשיא ארצות הברית הנרי אשטון (ויליאם הרט) - בתחילה הוא בחדרו במלון וכפילו הוא זה שנואם, ולפתע מתפרץ לחדרו טרוריסט וחוטף אותו באמצעות אמבולנס.
* ורוניקה (איילת זורר) - טרוריסטית ספרדיה שחוטפת את הנשיא.
* אנג'י ג'ונס (זואי סלדנה) - אם ובתה המזדמנות למקום, בעת האירוע מאבדות אחת את השנייה, ולבסוף נפגשות שוב, לאחר שהווארד מציל את הילדה מדריסה.

;דמויות נוספות:
* אנריקה (אדוארדו נורייגה)
* חווייר (אדגר רמירס)
* הסוכן הולדן (ריצ'רד טי ג'ונס)
* פיל מק'קולף (ברוס מק'גיל)
* סוארז (סעיד טגמאוי)

==ביקורת==
הסרט זכה לביקורות גרועות בישראל ובעולם. מספר מבקרים טענו כי הסרט מבוסס על גימיק בלבד - של זוויות הראייה השונות - ואילו התסריט עצמו רדוד. מבקר הקולנוע של הניו יורק טיימס, מנואלה דארגיס, כתב כי הסרט מנסה לחפות על תסריט גרוע וחלול בשחקנים ידועים, וכי זה "גימיק שמחפש נקודה". אותה ביקורת, אודות התסריט, כתב גם מבקר הקולנוע אורי קליין: הוא ממשיך ומכנה את התסריט "שטוח ומכני", וכי בביקורת נוספת המתייחסת לתסריט נכתב: .

==ראו גם==
* רשומון

== קישורים חיצוניים ==
* 

* [http://www.vantagepoint-movie.com אתר הסרט]
* 
* 
* 

==הערות שוליים==

קטגוריה:סרטי 2008
קטגוריה:סרטי פעולה אמריקאיים
קטגוריה:סרטי מתח אמריקאיים
קטגוריה:סרטים עם עלילה לא ליניארית
קטגוריה:סרטי קולומביה
מצוטינט

דיוקן דורותי ג'ורדן ([[1791, Dorothy Jordan), מאת ג'ון ג'ונס (John Jones), בעקבות ציורו של ג'ון הופנר (John Hoppner).]]
מצוטינט (באנגלית: Mezzotint) היא שיטת ליצירת הדפסים המתבססת על הטונאליות של צבעי ההדפסה אשר הייתה פופולרית בין המאה ה-17 לבין ראשית המאה ה-19 כטכניקה ליצירת רפרודוקציות של יצירות אמנות.

מקור השם הוא באיטלקית: mezzo - חצי; tinto - גוון או ציור. בשונה מן התחריט או התצריב, השיטה מבוססת על חריצת כל לוח ההדפסה באלפי שריטות קטנות, בכיוונים רבים, בעזרת מכשיר מתכתי מיוחד בעל שיניים הנקרא 'מטרש' (Rocker). בתהליך העבודה האמן משייף את לוח ההדפסה במקומות בהן הוא מבקש ליצור גוונים בהירים או משטחים חסרי צבע. בשל דרך עבודה זו האמן עובד באופן של החסרת חומר - מן הגוון הכהה אל גוונים בהירים יותר.

בתהליך ההדפסה השריטות הקטנות מכילות את צבע ההדפסה ומעבירות אותו אל הנייר במכבש הדפוס. בשל עומקן הרדוד של הנקודות, פלטת ההדפסה יכולה להפיק רק מספר קטן באופן יחסי של הדפסים איכותיים ועשירי צבע.

== לקריאה נוספת ==
* אליק מישורי, תולדות האמנות: מבוא כללי, הוצאת האוניברסיטה הפתוחה, תל אביב, 2000, עמ' 324–325
* קריגר, דן, גרפיקה אמנותית: תחריט - תצריב וטכניקות נילוות, ידיעות אחרונות, תל אביב, 2000/1999, עמ' 59–60

== קישורים חיצוניים ==

*[http://www.npg.org.uk/live/mellon.asp#anchor97064 היסטוריה מוקדמת של מצונטיט], מאתר הגלריה הלאומית, לונדון
* 
* 

קטגוריה:דפוס בלט
קטגוריה:מונחים בהדפסה
דנזל דאגלס

דנזל לוואלין דאגלס (Denzil Llewellyn Douglas; נולד ב-14 בינואר 1953) כיהן כראש ממשלת סנט קיטס ונוויס בעל הקדנציה הארוכה ביותר בשנים 1995–2015. הוא היה מנהיג מפלגת הלייבור של סנט קיטס ונוויס (Saint Kitts and Nevis Labour Party) מ-1989 עד 2021. הוא היה מנהיג האופוזיציה הפרלמנטרית מ-1989 עד 1995 ומ-2015 עד 2022. <ref></ref> בשנת 2022 הצטרף לממשלה של טרנס דרו ומאז מתפקד כשר החוץ. <ref></ref>

==ביוגרפיה==

דאגלס נולד בכפר בצפון המדינה. הוא בוגר לימודי רפואה והוסמך כרופא בשנת 1984. במקביל החלה פעילותו הציבורית והוא היה לנציג הראשון מטעם המשמרת הצעירה של מפלגתו בוועידת "מפלגת הלייבור של סנט קיטס ונוויס". בשנת 1986 החל לעסוק באופן פרטי ברפואה והמשיך בפעילות ציבורית מקצועית, בהיותו נשיא האגודה הרפואית הלאומית.

בשנת 1987 נבחר דאגלס לסגן יו"ר מפלגת הלייבור של סנט קיטס ונוויס ובשנת 1989 נבחר לראשונה לאספה הלאומית, כנציג מחוז סנט כריסטופר. החל משנה זו הוא שימש כראש האופוזיציה והחל לפעול לארגון מחדש של מפלגת הלייבור לקראת הבחירות בשנת 1995. בבחירות אלו נבחר דאגלס לראש ממשלת סנט קיטס ונוויס, תפקיד אליו נבחר לכהונות נוספות בשנים 2000 ו-2004.

מפלגתו מחזיקה כיום (2008) בשבעה מבין שמונת המושבים של האספה הלאומית ודאגלס מכהן זו הכהונה השלישית כראש הממשלה. בממשלה הנוכחית הוא משמש גם בתפקיד שר האוצר, שר ההסברה, שר הפיתוח, שר התיירות ושר התרבות והספורט.

בשנת 2015 הובס דאגלס על-ידי קבוצת מפלגות אופוזיציה. לראש הממשלה התמנה טימותי האריס.<ref></ref>(אנ')

דאגלס פעיל בזירה הבינלאומית במסגרת הבנק העולמי, קרן המטבע הבינלאומית וארגונים של מדינות האיים הקריביים. בגין פעילותו זו, וכן בנושא מיגור האיידס, הוא זכה להוקרה מצד ארגונים חברתיים ומדינות.

==קישורים חיצוניים==

* [http://www.cuopm.com אתר משרד ראש ממשלת סנט קיטס ונוויס]

== הערות שוליים ==

קטגוריה:ראשי ממשלות
קטגוריה:סנט קיטס ונוויס: אישים
קטגוריה:שרי אוצר
קטגוריה:שרי תרבות
קטגוריה:שרי תיירות
קטגוריה:רופאים מהמאה ה-20
קטגוריה:רופאים מהמאה ה-21
קטגוריה:ילידי 1953
מצודת סן חואן

מצודת סן חואן או הפורטלסה (בספרדית: La Fortaleza, "המצודה") היא מצודה בעיר סן חואן המשמשת כמעונו הרשמי של מושל פוארטו ריקו. המצודה הוקמה בפינה הדרום-מערבית של העיר העתיקה בין השנים 1530 ל-1540 במטרה להגן על נמל העיר, והיא ידועה גם כ"פלאסיו דה סנטה קטלינה" (Palacio de Santa Catalina - "ארמון קטלינה הקדושה") לאחר שקפלה בשם זה ששכנה בסמוך לה נהרסה בשנות הארבעים של המאה ה-17 והוקמה מחדש במתחם המצודה. מאז שנת 1960 מוכרזת המצודה כאתר היסטורי לאומי וב-1983 היא הוכרזה כאתר מורשת עולמית. 

הכניסה הראשית למצודה בקצה הרחוב המוביל אליה ממזרח
המצודה הייתה המבנה המבוצר הראשון שהוקם בסן חואן בהוראתו של קרל החמישי, קיסר האימפריה הרומית הקדושה, במטרה להגן על נמל העיר מפני מעצמות אירופיות אחרות ומפני האינדיאנים המקומיים. 

בתחילה כלל המבנה חצר פנימית מוקפת חומות ובה מגדל עגול שנודע כ"טורה דה מנדו" (Torre de Mando). מאוחר יותר הוקם מגדל נוסף שנודע כ"טורה אוסטראל" (Torre Austral - "המגדל הדרומי"). מצודת סן חואן הותקפה ונכבשה פעמיים. בפעם הראשונה כבש אותה ג'ורג' קליפורד האנגלי ב-15 ביוני 1598 והחזיק בה עד חודש נובמבר של אותה שנה, אך נאלץ לעזוב את האי בשל מרי אזרחי. בפעם השנייה נכבשה המצודה על ידי ההולנדים ב-1625, ובעת שאלה נסוגו מהאי, העלו אותה באש. 

המצודה שימשה לאורך תולדותיה גם כמחסן נשק וכבית סוהר. היא הורחבה במספר הזדמנויות וב-1846 נערכו בה שינויים מרחיקי לכת, אשר נועדו להקנות לה מראה של משכן רשמי ולא של מצודה צבאית. כיום שוכנים במתחם מספר מבנים שכוללים את מעון המושל הרשמי בקומה השנייה ואת אזור המגורים בקומה השלישית. בחלקו הצפוני של המתחם משתרעים גנים ובריכת שחייה.

==ראו גם==
*האתר ההיסטורי הלאומי בסן חואן

==קישורים חיצוניים==

קטגוריה:פוארטו ריקו: מבנים
קטגוריה:ארצות הברית: אתרי מורשת עולמית
קטגוריה:פוארטו ריקו: היסטוריה
נמל התעופה הבין-לאומי טביליסי

נמל התעופה הבינלאומי של טביליסי (בגאורגית: თბილისის საერთაშორისო აეროპორტი) הוא נמל התעופה המסחרי הראשי של גאורגיה והגדול ביותר בה, הממוקם כ-20 ק"מ מזרחית לעיר טביליסי, בנובו-אלקסייבסקה.

== אמצעי התחבורה לשדה ==
שדרות ג'ורג' בוש, כביש מהיר ארבע-מסלולי בכל נתיב, מובילות מנמל התעופה למרכז טביליסי. בשדה התעופה עצמו ישנם 1,000 מקומות חניה בחזית אולם הנוסעים הנכנסים והנוסעים היוצאים.

12 ק"מ משדה התעופה מתחילה רשת הרכבת התחתית של טביליסי. קו מסילת ברזל משדה התעופה לטביליסי נמצא בתכנון של רכבת גאורגיה.

== היסטוריה ==
עד שנת 2005 היה בשדה התעופה טרמינל קטן בלבד שנבנה בשנת 1995. היו בו ארבעה מבנים ומקום ל-60 מטוסים, כמו איליושין Il-86 ובואינג 747. בעת ביקורו של ג'ורג' בוש בגאורגיה, במאי 2005, נאלץ מטוסו, אייר פורס 1 לדומם את המנוע כדי לא לגרום נזק לשדה התעופה.

ב-10 באוגוסט 2008, במהלך פלישת רוסיה לגאורגיה, תקף חיל האוויר הרוסי שדה תעופה צבאי ששיך לתעשייה הצבאית של גאורגיה, סמוך לנמל התעופה. עיתוי התקיפה היה מספר שעות לפני בואו של שר החוץ הצרפתי, ברנאר קושנר. רוסיה הכחישה כי תקפה את נמל התעופה הבינלאומי של טביליסי.

== פיתוח ==
שדה התעופה נבנה מחדש ועבר מודרניזציה שהחלה בשנת 2006 ונסתיימה בפברואר 2007. לתפעול השדה נבחרה מפעילה חדשה, החברה הטורקית, ".TAV Airports Holding Co", שהיא גם המפעילה של שדה התעופה הטורקי, נמל התעופה הבינלאומי איסטנבול אטאטורק. החברה המקומית, בעלת הזיכיון והממנקת העיקרית של הפרויקט, נקראת "TAV Urban Georgia", וחברת SPV האחראית על המבנים.
נמל התעופה לפני השיפוץ
מטוסי טורקיש איירליינס ואזרבייג'ן איירליינס ליד בית הנתיבות החדש
פרויקט השיקום כלל הקמת טרמינל בינלאומי חדש עם 24,000 מ"ר, 24 דלפקי צ'ק-אין, מגרש חנייה סמוך, שיפור משטח המטוסים, משטח מסלולי הנסיעה ומסלולי ההמראה, ורכישת קרקע לטיפולים עבור מטוסים.

מאז הבנייה מחדש של נמל התעופה יכולים לנחות בה גם מטוסים גדולים כמו איירבוס A330 או איירבוס A340, ותנועת הנוסעים יכולה להגיע למעלה מ-2,000 נוסעים לשעה. סך ההשקעה בבנייה מחדש של שדה התעופה הוא 90 מיליון דולר מתוכם 27 מיליון דולר ניתנו כהלוואה מהבנק האירופאי לשיקום והשקעות (EBRD).

יישום ההערכות המחודשת, שהייתה נחוצה עקב הגידול בנפח התנועה, הביאה לשימוש במערכות טכנולוגיות מודרניות המאפשר נוחות ויעילות שימוש לנוסעים עם מרחב מרווח גדול והדור להתארגנות. נפח התנועה היה ממילא במגמת גידול גם לפני השיקום, כאשר בשנת 2004 גדל נפח התנועה ב-28% ביחס לשנה שקדמה לו ובשנת 2005 ב-39%. כיום עומדת, קיבולת נפח התנועה של נמל התעופה המשופץ, על 2.8 מיליון נוסעים לשנה. בשנת 2007 גדל מספר הנוסעים בכ-8.5% ותנועת המטוסים בכ-18.7%.

המזון והמשקאות מסופקים על ידי חברת BTA, בשבע נקודות עם סגל של כ-75 איש. שירותי הדיוטי פריי מסופקות על ידי חברת ATU.

== קישורים חיצוניים ==

* 
* [https://web.archive.org/web/20080328133430/http://www.ebrd.com/projects/psd/psd2006/36385.htm אתר פרויקט השיקום], 
* [http://www.airlinequality.com/Airports/Airport_forum/tbs.htm פורום דעות על נמלי תעופה], באתר www.airlinequality.com, 
* 

== הערות שוליים ==

טביליסי
קטגוריה:טביליסי: תחבורה
תחקיר ביטחוני

תחקיר ביטחוני הוא הליך של איסוף מידע אודות אדם, לשם קביעת מידת התאמתו לתפקיד שבו הוא עשוי להיחשף למידע מסווג. בהתאם למידת ההתאמה נקבע לאותו אדם בסיום התחקיר סיווג ביטחוני שעל פיו נקבעים התפקידים והארגונים שבהם ניתן לשבצו.

בתחקיר הביטחוני נאספים פרטים אישיים הנוגעים לחייו של האיש: 
* מצבו הרפואי והנפשי.
* מידע אודות קרובי משפחה וחברים.
* הרגלי הבילוי, צריכת אלכוהול, צריכת סמים והימורים.
* אירועים משמעותיים בעבר, נסיעות לחו"ל, ביצוע עבירות.
* מצב כלכלי, מקומות עבודה ושירות צבאי.

תחילתו של התחקיר הביטחוני היא בשאלון מפורט שממלא המועמד, והפרטים שבו מהווים בסיס להמשך התחקיר.

==בישראל==
תחקיר ביטחוני הוא הליך מוכר המשמש לקביעת התאמה ביטחונית לתפקידים רגישים, כמו גם לקביעת סיווג ביטחוני למועמדים לתפקידים שונים בגופים צבאיים ואחרים.
גופים רבים בישראל דורשים לתפקידים שונים סיווג ביטחוני גבוה כתנאי מקדים. ככלל, כל תפקיד בגוף ציבורי, אזרחי או צבאי הדורש גישה למידע רגיש ומסווג, יינתן רק למי שעבר בדיקת התאמה ביטחונית ונמצא בעל סיווג ביטחוני גבוה מספיק. בדיקת ההתאמה הביטחונית מתבצעת לקראת שירות צבאי ובמהלכו (כולל שירות מילואים), לפני קבלה לתפקיד מסווג, לפני מעבר לתפקיד בעל סיווג ביטחוני גבוה יותר ובמסגרת בדיקות ביטחון חוזרות כל עוד האדם מוצב בתפקיד מסווג.

שירות הביטחון הכללי הוא הגורם המוסמך לקבוע התאמה ביטחונית של אדם לתפקיד או למשרה שסווגו בסיווג ביטחוני. חלקים מסוימים של הבדיקה, כמו התחקור הביטחוני (ראיון) והליכים נוספים יבוצעו לרוב על-ידי הגוף אליו האדם מועמד או מועסק בו.

הליך בדיקת ההתאמה הביטחונית עשוי לכלול מרכיבים שונים, כגון: מילוי שאלונים, תחקור ביטחוני, בדיקה רפואית, אבחון פסיכולוגי, בדיקות מהימנות, בדיקות פוליגרף, עיון במאגרי מידע של גופים ציבוריים ופעולות נוספות, דוגמת פנייה לאנשים המכירים את האדם. ייתכן שבמסגרת הליך בדיקת ההתאמה הביטחונית גם בני משפחה מדרגה ראשונה יידרשו לעבור בדיקות שונות, לרבות תחקור ביטחוני ובדיקת פוליגרף.

ככל שתמצא אי התאמה ביטחונית לתפקיד או למשרה, תתקבל על כך הודעה מנומקת בכתב. קביעה זו תעמוד בתוקפה לכל היותר לפרק זמן של חמש שנים. נבדק הרואה עצמו נפגע מהחלטה בדבר אי התאמתו הביטחונית לתפקיד שסווג בסיווג ביטחוני, רשאי להשיג על ההחלטה. דרך הגשת ההשגה מפורטת בתקנות שירות הביטחון הכללי.

==קישורים חיצוניים==
* [https://www.shabak.gov.il/media/zbxddpu2/_5766975.pdf בדיקת התאמה ביטחונית - עלון מידע לנבדק], באתר השב"כ
*[https://www.mitgaisim.idf.il/כתבות/כתבות-ציר-הזמן/מיון-מתקדם/תחקיר-סיווג-בטחוני/#/ כל מה שצריך לדעת על סיווג ביטחוני], באתר "מיטב"
*[https://bhtml.net/SecurityComplianceCheck.html בדיקת התאמה ביטחונית], מסדרת הבלוג הממלכתי.

==הערות שוליים==

קטגוריה:אבטחת מידע
קטגוריה:שירות הביטחון הכללי
שפות סלאביות מערביות

השפות הסלאביות המערביות 
השפות הסלאביות המערביות היא קבוצה של שפות סלאביות המדוברות במרכז אירופה.

ניתן לחלק את קבוצת השפות הסלאביות המערביות לשלוש קבוצות של שפות קרובות:

* שפות לכיטיות – נקראות כך על שם "לך" (Lech), המייסד המיתולוגי של העם הפולני:
** פולנית – השפה הלאומית של פולין.
** קשובית – לשון המדוברת באזור גדאנסק, ונחשבת לניב של פולנית. משמשת כלשון החינוך במספר ערים באזור.
** שלזית
* צ'כית וסלובקית – שפות קרובות, שאף נחשבו לניבים של אותה שפה, בשל הקרבה התרבותית והמדינית בין העמים.
** צ'כית – השפה הלאומית של צ'כיה.
*** לשון כנען – שפה יהודית מתה שהייתה מדוברת בעיקר בבוהמיה.
** סלובקית – השפה הלאומית של סלובקיה.
* שפות סורביות – מספר ניבים, המוכרים כשפות מיעוט בגרמניה:
** סורבית עילית.
** סורבית תחתית.

כל השפות הסלאביות המערביות נכתבות באלפבית לטיני.

==קישורים חיצוניים==

קטגוריה:ערכים שבהם תבנית בריטניקה אינה מתאימה
שפות סלאביות מערביות
מארי אראנה

מארי אראנה (Marie Arana; נולדה ב-15 בספטמבר 1949) היא עורכת, סופרת ומבקרת ספרים אמריקנית.

==ביוגרפיה==

אראנה נולדה בפרו לאב פרואני ואם אמריקנית. בהיותה בת תשע עברה להתגורר בארצות הברית. לאראנה תואר ראשון בתרבות רוסית מאוניברסיטת נורת'ווסטרן ותואר שני בלינגוויסטיקה מאוניברסיטת הונג קונג.

אראנה שימשה כעורכת ראשית וכסגנית מנהלת בשתי הוצאות אמריקניות גדולות, הארקורט ברייס וסיימון ושוסטר, ומאז 1993 עורכת את 'עולם הספרים', מדור הספרות בוושינגטון פוסט. במסגרת זו ערכה אוסף מאמרים של כתבי ה'וושינגטון פוסט' על אמנות הכתיבה, The Writing Life, שראתה אור ב-2002. כמו כן הייתה חברה במועצת המנהלים של האגודה הלאומית למבקרי ספרות ושל האגודה הלאומית של עיתונאים היספניים, וכיהנה בוועדת השופטים לפרס פוליצר.

ספרה הראשון, American Chica: Two Worlds, One Childhood (לא תורגם לעברית), מתעד את זכרונותיה כנערה הגדלה בין התרבות ההיספנית לאמריקנית. הספר נבחר לאחד המועמדים הסופיים לפרס 'ספר השנה (National Book Award) ב-2001. ספרה השני, צלופן, הוא רומן סאטירי המתרחש בעמק האמזונאס בפרו. כמו כן פרסמה מספר רב של מאמרים וביקורות ספרים במגוון כתבי עת, בהם USA Today, מגזין הסמית'סוניאן ונשיונל ג'יאוגרפיק.

==קישורים חיצוניים==

* 

* ליזל שילינגר, [http://www.nytimes.com/2006/07/16/books/review/16schillinger.html?ex=1310702400&en=7ad8ce709656a3e9&ei=5088&partner=rssnyt&emc=rss ביקורת על הספר צלופן], ניו-יורק טיימס.
* בלה סטנדר, [https://web.archive.org/web/20110515084832/http://www.bellastander.com/writer/arana.htm ריאיון עם מארי ארנה], משנת 2002.
* גארט מ. גראף, [http://www.washingtonian.com/articles/people/571.html המועדפים של הסופרת], הוושינגטוני.

קטגוריה:סופרות אמריקאיות
קטגוריה:עיתונאיות אמריקאיות
קטגוריה:עיתונאים אמריקאים
קטגוריה:מבקרות ספרות אמריקאיות
קטגוריה:מהגרים מפרו לארצות הברית
קטגוריה:בוגרות אוניברסיטת נורת'ווסטרן
קטגוריה:בוגרי אוניברסיטת נורת'ווסטרן
קטגוריה:מהגרות לארצות הברית
קטגוריה:אמריקאיות שנולדו ב-1949
קטגוריה:אמריקאים שנולדו ב-1949
רובונר

רובונר היא תחרות הנערכת מדי שנה בין רובוטים בישראל. התחרות מבוססת על תחרות דומה בארצות הברית בשם: "Trinity college fire fighting home robot contest".

בתחרות יש מספר קטגוריות בהתאם לגיל של בוני הרובוט ולמוסד החינוך בו נבנה הרובוט.

== מטרת התחרות ==
מטרת התחרות היא לבנות רובוט אוטומטי שנשלט אך ורק על ידי מחשב ותוכנה, שיכול למצוא את דרכו בתוך מבוך שמדמה בית, לעקוף מכשולים מסוגים שונים ולמצוא נר (מכאן גם בא השם רובונר) שמדמה מצב של שרפה בבית, לכבות אותו ולחזור לנקודת ההתחלה בזמן הקצר ביותר.

=== קטגוריות ===
בתי ספר תיכון:
קטגוריה זו מיועדת לתלמידים בכיתות ט' עד י"ב בה המבוך קבוע וידוע מראש:
[https://web.archive.org/web/20070211131502/http://www.trincoll.edu/events/robot/images/Standard05_Arena.jpg]
במבוך סטנדרטי לרמה זו, יש 4 חדרים, מיקום התחלה קבוע מראש, ומשטח משופע (שמדמה מדרגות).
הניקוד לקטגוריה זו נקבע על ידי הזמן בו הרובוט משלים את כיבוי הנר.
הניקוד יכול לגדול באחוז מסוים אם הרובוט מסוגל להתמודד עם משימות נוספות ביניהם התמודדות עם משטח משופע, יציאה לפי זיהוי אזעקה בתדר סטנדרטי לאזעקות, ומכשולים בתוך החדרים שיכולים להסתיר את הנר.
כמו כן הניקוד יכול לקטון באחוז אם הרובוט נאלץ לפעול מחיבור באמצעות חוטים, נגיעה בקירות או בנר.

=== פרסים ===
הפרסים בתחרות הרובונר הישראלית בדרך כלל מאפשרים השתתפות במשלחת לתחרות בארצות הברית ומימון של הטיסה והשהייה.
הפרסים בתחרות בארצות הברית בקטגוריית בתי ספר תיכונים היא 1000 דולר למקום הראשון 500 דולר למקום השני ו-250 דולר למקום השלישי. סכום הזכייה נוטה להשתנות ולגדול תלוי בספונסרים באותה שנה.

קטגוריה:תחרויות רובוטיקה
קטגוריה:תחרויות בישראל
תמר זיסקינד

תמר זיסקינד (נולדה ב-23 בפברואר 1985) היא מלכת היופי של ישראל לשנת 2008 ורופאת שיניים.

==ביוגרפיה==
תמר זיסקינד נולדה, גדלה והתחנכה בעיר חיפה. בתם של גניה, דוקטור לביולוגיה ואבי, רואה חשבון. היא הבת האמצעית ולה שני אחים. בנעוריה למדה במגמה כימית-ביולוגית בבית הספר הריאלי בחיפה.

בצבא שירתה בחיל הים כרכזת כוח אדם. למדה רפואת שיניים באוניברסיטה העברית בירושלים.

במרץ 2008 זכתה בתואר "מלכת היופי" בתחרות שהתקיימה בחיפה. בנוסף ב-2008 הצטלמה למגזין בגדי הים של "בלייזר".

ביולי 2009 נעצרה אמה ברומניה בחשד למעורבות בביצוע הפריות בלתי-חוקיות באמצעות תרומת ביציות, פרשה שנודעה בשם: "פרשת הביציות". זיסקינד השתתפה בהפגנת מחאה שנערכה מול שגרירות רומניה בישראל בחודש שלאחר מכן, בקריאה לשחרר את עצורי הפרשה.

ביוני 2014 התחתנה עם אודי אספיס.

== קישורים חיצוניים ==

* 
* 
* 
* 
* 
* [https://www.youtube.com/watch?v=Zlzo1wAuZYo תמר זיסקינד מתראיינת לתוכנית אורלי וגיא- המאבק למניעת הסגירה של הפקולטה לרפואת שיניים בהדסה עין כרם], באתר YouTube, 4 בספטמבר 2013
* 

==הערות שוליים==

קטגוריה:מלכות היופי
קטגוריה:בוגרות בית הספר הריאלי
קטגוריה:בוגרי בית הספר הריאלי
קטגוריה:בעלות תואר דוקטור לרפואה מהאוניברסיטה העברית בירושלים
קטגוריה:בעלי תואר דוקטור לרפואה מהאוניברסיטה העברית בירושלים
קטגוריה:משתתפות בתחרות מיס עולם 2008
קטגוריה:דוגמניות ישראליות
קטגוריה:דוגמנים ישראלים
קטגוריה:רופאי שיניים ישראלים
קטגוריה:ישראליות שנולדו ב-1985
קטגוריה:ישראלים שנולדו ב-1985
רווית ירקוני

רווית ירקוני (נולדה ב-1973) היא מלכת היופי לשנת 1994 ודוגמנית ישראלית.

==ביוגרפיה==
רווית ירקוני נולדה וגדלה בגבעתיים. אחרי השירות בצה"ל עבדה כממינת יהלומים בבורסה ברמת גן. לתחרות מלכת היופי ניגשה בהמלצת החבר. לאחר זכייתה בתחרות, ייצגה את ישראל בתחרות מיס תבל לשנת 1994.

לאחר התחרות דגמנה ירקוני מחוץ לישראל.

ב-2006 נבחרה לשמש כדוגמנית הבית של מעצב השיער אילן מרגלית.

ב-2007 הובילה את הקמפיין לקניון גבעתיים שכלל טלוויזיה ושלטי חוצות[http://www.globes.co.il/news/article.aspx?did=1000167845] וב-2010 הצטלמה לקטלוג החורף של חברת האופנה "מאוזנר".

==חיים אישיים==
בגיל 27 התחתנה ירקוני עם עו"ד שחר בן עמי, וכעבור שנה נולדה להם בת. בזמן ההיריון השני שלה, התגלתה אצלה מחלת סרטן. לאחר שהצליחה לגבור על המחלה, החלה להתנדב בבית חולים, כדי לספר את סיפורה האישי ואת התמודדותה במחלה. בהמשך נולד להם בן נוסף, ולאחר מכן הם התגרשו.

==קישורים חיצוניים==

* 
*[http://www.ynet.co.il/home/0,7340,L-1014,00.html שנות התשעים-מלכות היופי]

קטגוריה:דוגמניות ישראליות
קטגוריה:דוגמנים ישראלים
קטגוריה:מלכות היופי
קטגוריה:משתתפות בתחרות מיס תבל 1994
קטגוריה:ישראליות שנולדו ב-1973
קטגוריה:ישראלים שנולדו ב-1973
התרבות הנוראגית

פסל מברונזה סרדינית (Capo tribù) מ[[המוזיאון הארכאולוגי הלאומי של קליארי]]
התרבות הנוראגית (באיטלקית: Civiltà Nuragica) היא תרבות שנוסדה בסרדיניה והתפשטה לאי השכן קורסיקה. היא מקיפה תקופה המתחילה לפני המאה ה-17 לפנה"ס, היא ראשית תקופת הברונזה, עד המאה ה-2, בתקופת הקיסרות הרומית. היא נחשבת לתרבות פרהיסטורית, מאחר שלא התגלו ממצאים בכתב שלה.

שמה של התרבות נובע מהמגדלים הנוראגיים הגולמיים האופייניים לה, פרי התפתחות של התרבות המגליתית, שבה נבנו מבנים מאבנים גדולות ללא חומרי מילוי ביניהם. בתקופה זו נבנו הדולמנים והמנהירים. מספרם של מבנים אלה לסוגיהם מגיע לכ-7,000.

המגדלים הנוראגיים בסרדיניה נחשבים בין המבנים המגליתיים השמורים ביותר באירופה. ישנן מספר השערות בנוגע לתפקידם, לפיהן הם שימשו מצבות, מצודות לשמירה ולהגנה, כבשנים להתכת מתכות, בתי סוהר ומקדשים לאל השמש.

יורדי-ים ומהגרים מארצות הים התיכון החדירו לתרבות הנוראגית יסודות זרים, כמו פולחן המים הקדושים, מצבות של ענקים ופסלים מברונזה. התרבות המשיכה להתקיים במקביל לתרבויות אחרות שהגיעו לאי, דוגמת התרבויות הפיניקית, הקרתגית והרומית, אך לא נטמעה בהן.

==התרבות הקדם נוראגית==

<gallery>
תמונה:Sardinien menhir vor tortoli.jpg |
תמונה:Sardinien Orroli Nuraghe Arrubiu.jpg|
תמונה:Silanus santa sabina2.jpg|
</gallery>

==קישורים חיצוניים==

קטגוריה:סרדיניה
נוראגית
טלי לוונטל

טלי לוונטל (נולדה ב-1978) היא מלכת היופי של ישראל לשנת 1996 ודוגמנית-לשעבר.

==ביוגרפיה==
טלי לוונטל נולדה וגדלה במרכז הכרמל בחיפה ולה אחות.

בגיל 17 וחצי, בזמן לימודיה התיכוניים, זכתה בתחרות מלכת היופי ולאחריה, הייתה אמורה לייצג את ישראל בתחרות "מיס תבל". מכיוון שהייתה צעירה מדי מלהשתתף בתחרות (לוונטל הייתה אז בת 17 והתחרות מותירה להתמודד לבנות 18 ומעלה) אז נשלחה במקום זאת לתחרות "מיס עולם". בשנת כהונתה כ"מלכת היופי" התגייסה לצה"ל ואת שירותה עשתה כמש"קית חינוך.

לאחר שחרורה מצה"ל, דגמנה לוונטל והחלה ללמוד איפור מקצועי אצל ירין שחף. מאז, עבדה במאפרת מקצועית לאירועים והופיעה עוד מספר פעמים בתקשורת כשדגמנה בתצוגות אופנה.

ב-2010 התראיינה בערוץ 2 לתוכנית התיעודית "הדוגמניות", העוסקת במאחורי הקלעים של עולם האופנה והדוגמנות. באותה שנה התראיינה לרדיו אודות תחרויות יופי, מעמד האישה ופמיניזם.

בשנת 2006 התחתנה עם איש העסקים יניר ברנר וב-2007 ילדה את בנה הראשון. לוונטל סיימה לימודי משפטים ועברה לעסוק בעריכת דין.

==קישורים חיצוניים==

*[http://www.ynet.co.il/home/0,7340,L-1014,00.html שנות התשעים – מלכות היופי]

==הערות שוליים==

קטגוריה:דוגמניות ישראליות
קטגוריה:דוגמנים ישראלים
קטגוריה:מלכות היופי
קטגוריה:משתתפות בתחרות מיס עולם
קטגוריה:עורכות דין ישראליות
קטגוריה:עורכי דין ישראלים
קטגוריה:מאפרות ישראליות
קטגוריה:בוגרי תיכון ויצו לאמנויות/רעות (חיפה)
קטגוריה:בוגרות תיכון ויצו לאמנויות/רעות (חיפה)
קטגוריה:ישראליות שנולדו ב-1978
קטגוריה:ישראלים שנולדו ב-1978
מעשה במעשה

מעשה במעשה (באנגלית: Once On A Time) הוא ספר ילדים שכתב הסופר הבריטי אלן אלכסנדר מילן.

==רקע==
הספר נכתב בשנת 1917 בעקבות השתתפותו של מילן במלחמת העולם הראשונה, שבה נפצע קשה. לאחר פציעתו בצרפת, שהה בבית חולים בו חיבר את הספר שנועד להראות עד כמה מגוחכת ומיותרת היא המלחמה. הספר כתוב בצורת אגדת ילדים, אולם מדובר בתיאור אירוני של הפוליטיקאים והמנהיגים של אירופה בראשית המאה ה-20. שמו של הספר הוא משחק מילים על המונח "Once Upon A Time" ("היה היה" או "לפני הרבה שנים"), הפותח באופן מסורתי אגדות ילדים בשפה האנגלית.

==עלילה==
הספר עוקב אחר המלחמה בין ממלכת אורליה (בראשות המלך פֶּאָליז, במקור Merriwig) לבין ממלכת ברודיה הסמוכה, הפורצת משום שמלך ברודיה מנסה את מגפי הריחוף החדשים שלו וחולף מעל ראשו של פאליז בעוד זה אוכל ארוחת בוקר. פאליז מורה לחייליו לירות במלך ברודיה, ופוגע בשפמו, דבר המביא להכרזת מלחמה. הספר מסופר לכאורה על ידי המחבר, המשתמש (תוך ביקורת) בכתבי ההיסטוריון רוג'ר צפדינתשוק (במקור: Roger Scurvilegs).

במלך מאוהבת הרוזנת נָאוָרַעַל (במקור: Belvane), המנסה בהיעדרו של המלך להדיח את בתו, הנסיכה יקינתון. יקינתון מזעיקה לעזרה את הנסיך אַתָתְצֶה מארץ קֶדֶם, המגיע בלוויית רעו, הדוכס כִּתרון. הנסיך, טיפוס נפוח וזחוח, אכן מגיע - אולם הרוזנת נאורעל הופכת אותו ליצור שהוא מזיגה של ארנב, כבש ואריה. הנסיכה מצליחה להדוף את מזימת הרוזנת בעזרת כתרון והמשרתת שלה כַּש, והמלך מנצח במלחמה בכך שהוא מגלח בלילה את שפמו של מלך ברודיה.

==תרגומים==
הספר תורגם לעברית בשנת 1970 על ידי ראובן בן יוסף והוצא לאור בהוצאת מסדה, בשנית בשנת 1998 בהוצאת מודן ובשלישית בשנת 2009 בתרגומה של כרמית גיא בהוצאת כתר בשם "היה היה פעם".

==קישורים חיצוניים==

* 
* 
* 

קטגוריה:ספרי ילדים ונוער
קטגוריה:ספרי 1917
קטגוריה:ספרי הוצאת מסדה
קטגוריה:ספרי הוצאת כתר